Source: https://www.rask.ee/7-novembril-2018-kinnitas-tallinna-ringkonnakohtu-kriminaalkolleegium-oma-otsusega-ule-6-aasta-kestnud-ja-palju-tahelepanu-palvinud-as-pere-kriminaalasjas-advokaadiburoo-rask-seisukohta-oma-kliendi-s/
Timestamp: 2018-12-11 05:43:32+00:00
Document Index: 2018331

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ', 'kohus ']

» Tallinna Ringkonnakohus kinnitas üle 6 aasta kestnud AS Pere kriminaalasjas advokaadibüroo RASK seisukohta | Rask Advokaadibüroo
01.09.2018 Birgit Aasa ja Villy Lopman 28.septembril Eesti Proviisorite Koja konverentsil
15.08.2018 Vandeadvokaat Gea Vendel esineb 29.augustil toimuval riigihangete konverentsil
08.08.2018 RASK ja Kaubandustööstuskoda kutsuvad välisvärbamise seminarile!
7.novembril 2018 kinnitas Tallinna Ringkonnakohtu kriminaalkolleegium oma otsusega üle 6 aasta kestnud ja palju tähelepanu pälvinud AS Pere kriminaalasjas advokaadibüroo RASK seisukohta oma kliendi õigsuses.
„Oleme seisukohal, et ringkonnakohus tegi õige ja põhjendatud otsuse – otsuse mis arvestab Eestis kehtiva ühinguõiguse aluspõhimõtteid. See on otsus, mis oma sõnastuses rajaneb kehtivale Riigikohtu praktikale ja rõhutab seda veel kord üle. Lihtsustatult on ju nii ringkonnakohtu otsuse kui valitseva Riigikohtu praktika sõnum äärmiselt loogiline: kontsernisisese tehinguga ei saa emaühingule kahju tekitada, kuna emaühingu varade maht tehingu tulemusena ei vähene. See on olnud ka kaitsjate keskne seisukoht alates menetluse esimestest päevadest enam kui 6 aastat tagasi,“ kommenteerib lahendit RASKi partner Ramon Rask.
Emaühingu poolt tütarühingule vara üleandmisel muutub üle antava vara ulatuses tütarühingu osa väärtus, mistõttu emaühingu vara kogumi tervikväärtus ei muutu. Sellest tulenevalt oli ka Tallinna Ringkonnakohus seisukohal, et 2012. aastal AS Pere poolt 100%-lisele värskelt asutatud tütarühingule OÜ Pere Pagar leivatööstuse kinnistute ja kaubamärkide üleandmine AS Pere vara väärtust ei vähendanud. Võlausaldajate huve sellega ei kahjustatud, mistõttu hindas ringkonnakohus prokuratuuri poolt süüdistuses toodud etteheited alusetuks.
ERR: Ringkonnakohus mõistis Kilgi AS-i Pere maksejõuetuse põhjustamises õigeks »
Ärileht: Ringkonnakohus mõistis Rein Kilgi õigeks »
Postimees: Ringkonnakohus mõistis Kilgi ASi Pere maksejõuetuse põhjustamises õigeks »
Äripäev: Kilk ilmselt kohtu alt veel ei pääse »